Hsing Yun

Si Hsing Yun (; 19 Agosto 1927 – 5 Pebrero 2023) sarong Tsinong mongheng Budhista, paratukdo, asin pilantropo na nakabase sa Taiwan. Siya an kagtugdas kan Fo Guang Shan na monastkong orden nin Budhismo asin siring man kan Light International Association ni Budhha. Si Hsing Yun mayor na tagatulod kan inaapod na Humanistikong Budhismo asin saro sa pinakamaimpluwensyang maestro kan  modernong Taiwanes na Budhismo. Sa Taiwan, siya popular na minimirar na saro sa Apat na Langitnon na Hade nin Taiwanes na Budhismo, kairiba an mga kakontemporaryong niya si Master Sheng-yen nin Dharma Drum Mountain, Master Cheng Yen nin Tzu Chi asin Master Wei Chueh nin Chung Tai Shan.

Politika
Sa Taiwan, si Hsing Yun nauunabihan kan saiyang mga aktibidad sa politika, partikularmente bilang taga-ampoyon kan inaapod na One-China policy asin kan mga lehislasyon kan Kuomintang, asin siya tinutuyaw na gayo kan mga nagsusuportar sa Independensya nin Taiwan asin kan mga pigura sa relihiyon na sobrang paki-aram sa mga bagay na mayo naman sakop nin relihiyon asin mga monastikong bagay.[s.n.] (4 June 2008). A Buddhist master straddles the Taiwan Straits: Hsing Yun seeks to make reunification Buddhism’s sixth precept – at least for Beijing. Asia Sentinel. Archived 15 September 2015. Durante kan 2008 eleksyon presidensyal, si Hsing Yun hayag sa publiko na suportado niya an kandidato nin Kuomintang na si Ma Ying-jeou. Durante kan ikaduwang World Buddhist Forum kan 2009, si Hsing Yun nagmatagas na nagsasabi na mayo man nin "Taiwanes" asin an Taiwanes mga Tsino man sana. Kan 2012 sabi niya na an Senkaku Islands (inaapod man na Diaoyutai Islands) sadiri nin Tsina. Durante kan 2016 presidensysal na eleksyon na karampanyahan, si Hsing Yun nag'ukag nin kontrobersya kan siya nagsabi na an mga uru-ugali kan dyosang Mazu iyo an mapagana sa kandidatang si Tsai Ing-wen na iyo an kandidato kan DPP na ini iyo man ngani an guminana. Ngani mahale an huringhuding na siya nagbirik na nin tambod, sa publiko ipigbalangibog niya na an suporta niya yaon pa man giraray sa kandidato kan KMT na si Hung Hsiu-chu na nag'atras man sa kandidatura sa huri. Dawa sa saiyang partisano sa Kuomintang, si Hsing Yun midbid na maray na respetado kan mga politiko sa mangiba-ibang partido. Siya pighuhurot magkasundo an Dalai Lama sa Tsina alagad naghihingowa na dai magkaigwang siplingan an saiyang organisasyon sa gobyerno nin Tsina.

Toltolan

Kategorya:Budhismo sa Taiwaan
Kategorya:Mga parasurat na Budhist
Kategorya:Mga Tsinong lider relihiyoso
Kategorya:Mgfa Tsino paili kan gera sibilsa Tsina
Kategorya:Mga Fo Guang Shan na Budhist
Kategorya:Mga Tawong taga-Yangzhou
Kategorya:Mga Taiwanes na lider relihiyoso